सोमवार को पार्टी अध्यक्ष पद के प्रस्तावित चुनाव के लिए नामांकन वापस लेने का आखिरी दिन था. किसी ने राहुल गांधी की उम्मीदवारी को चुनौती नहीं दी और इस तरह वो पार्टी के अध्यक्ष चुन लिए गए हैं.अभी तक राहुल गांधी कांग्रेस के उपाध्यक्ष थे और उनकी मां सोनिया गांधी पार्टी की अध्यक्ष. सोनिया गांधी 1998 में कांग्रेस अध्यक्ष चुनी गई थीं. साल 2003-04 से सक्रिय राजनीति में कदम रखने वाले राहुल गांधी के अध्यक्ष बनने को लेकर लंबे समय से चर्चा चल रही थी. राहुल गांधी की राजनीतिक ज़िंदगी तो सबके सामने रही है, लेकिन उनकी निजी जिंदगी के बारे में लोग बहुत कम जानते हैं. यहां हम राहुल गांधी के बारे में कुछ ऐसी बातें बता रहे हैं जो बहुत कम लोग ही जानते होंगे.राहुल गांधी ने स्कूली पढ़ाई नई दिल्ली में सेंट कोलंबस स्कूल और देहरादून में दून स्कूल से की थी. सुरक्षा कारणों से उन्होंने अपनी अधिकतर पढ़ाई घर से ही की थी. राहुल ने 1989 में सेंट स्टीफन कॉलेज ज्वाइन किया, लेकिन पहले साल की परीक्षा देने के बाद वो हार्वर्ड यूनिवर्सिटी चले गए थे. पूर्व प्रधानमंत्री राजीव गांधी की 1991 में हत्या होने के बाद राहुल गांधी को अमेरिका के फ्लोरिडा में रॉलिंस कॉलेज में शिफ्ट कर दिया गया था. उन्होंने 1994 में अपनी बी.ए. की डिग्री ली.राहुल की आइकीडो करती तस्वीरों की पूरी कहानीकांग्रेस पार्टी में राहुल युग की शुरुआत हुईरॉलिंस कॉलेज में वह राउल विंसी उपनाम से पढ़ रहे थे. ये मसला मीडिया में भी आया था. बताया जाता है कि राहुल गांधी की सुरक्षा को देखते हुए उनका नाम बदला गया था.राहुल 1994-95 के बीच कैंम्ब्रिज यूनिवर्सिटी के ट्रिनिटी कॉलेज में डेवलपमेंटल इकोनॉमिक्स के छात्र रहे थे. उन्होंने 1995 में डेवलपमेंट स्टडीज में एमफ़िल किया था. विदेश में पढ़ाई के अलावा राहुल गांधी ने लंदन में मॉनिटर ग्रुप में मैनेजमेंट कंसल्टेंट के तौर पर काम किया था. राहुल गांधी की टीम के खिलाड़ी कौन कौन?राहुल गांधी ने अपनी निजी ज़िंदगी को बहुत गुप्त रखा है. उनकी शादी और गर्लफ्रेंड को लेकर अक्सर कयास लगाए जाते रहे हैं. राहुल गांधी आइकीडो में ब्लैक बैल्ट हैं जो एक जापानी मार्शल आर्ट है. कुछ समय पहले उनकी आइकीडो करते हुए तस्वीरें भी सामने आई थी. राहुल इस समय 47 साल के हैं और अमेठी से सांसद हैं. उन्होंने मई 2004 में अमेठी से पहला चुनाव लड़ा था. (बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)